

R E P U B L I K A H R V A T S K A

ŽUPANIJA BRODSKO-POSAVSKA

OPĆINA GORNJI BOGIĆEVCI

Jedinstveni upravni odjel

Povjerenstvo za provedbu Javnog natječaja

KLASA: 112-02/21-02/01

URBROJ: 2178/18-05-21-03

Gornji Bogićevci, 21. svibnja 2021. godine

**OBAVIJEST I UPUTE**

**Kandidatima o opisu poslova i podacima o plaći radnog mjesta, načinu i području testiranja za radno mjesto** **višeg referenta za financije i proračun**

**Općine Gornji Bogićevci**

**I. OBJAVA OGLASA**

Na temelju članka 19. Stavak 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 6/11, 4/18, 112/19) Pročelnica Jedinstvenog upravnog odjela je raspisala Javni natječaj za prijam u službu višeg referenta za financije i proračun u Jedinstvenom upravnom odjela Općine Gornji Bogićevci – 1 izvršitelj/ica na neodređeno vrijeme, uz obvezni probni rad od tri mjeseca.

Natječaj je objavljen u Narodnim novinama br. 55/2021 od 24.svibnja 2021. godine.

Rok za podnošenje prijava je 8 dana od dana objave u „Narodnim novinama“.

**II. OPIS POSLOVA**

**Viši referent za financije i proračun obavlja slijedeće poslove:**

Samostalno obavlja sve poslove vezane za planiranje i izvršavanje proračuna i financijskog plana proračunskog korisnika općine Gornji Bogićevci, samostalno vrši knjiženja u glavnoj knjizi kao i u pomoćnim evidencijama, samostalno izrađuje periodična financijska izvješća, kao i završni račun općine. Vodi brigu o pravovremenoj izradi svih dokumenata uz donošenje proračuna i rebalansa proračuna, te dokumentacije uz izvršenje proračuna. Također vodi brigu o pravovremenoj objavi tih dokumenata u službenom glasilu, kao i na stranicama općine Gornji Bogićevci.

**III. PODACI O PLAĆI**

Člankom 8. Zakona o plaćama u lokalnoj i područnoj (regionalnoj) samoupravi (Narodne novine br. 28/10 ) propisano je da plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovica za obračun plaće, uvećan za 0,5% za svaku navršenu godinu radnog staža.

Mjerila za obračun plaće radnog mjesta propisani su temeljem Zakona o plaćama u lokalnoj i područnoj (regionalnoj) samoupravi (NN br. 28/10), Uredbe o klasifikaciji radnih mjesta u lokalnoj i područnoj (regionalnoj) samoupravi (NN broj 74/10 i 125/14) i Odlukom o koeficijentima za obračun plaća službenika u Jedinstvenom upravnom odjelu općine Gornji Bogićevci („Službeni glasnik općine Gornji Bogićevci“ broj 02/21).

**IV. PROVEDBA POSTUPKA I NAČIN TESTIRANJA**

1. Natječaj provodi imenovano Povjerenstvo za provedbu natječaja koje obavlja sljedeće poslove: utvrđuje koje su prijave pristigle na natječaj pravodobne i potpune, utvrđuje listu kandidata prijavljenih na natječaj koji ispunjavaju formalne uvjete propisane natječajem, kandidate s liste poziva na prethodnu provjeru znanja i sposobnosti, provodi postupak provjere znanja i sposobnosti, podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.

2. Prijave kandidata koji se ne upućuju u daljnji postupak. Ukoliko je prijava na ovaj Natječaj nepravodobna (podnesena nakon isteka roka za podnošenje prijave), i/ili neuredna (ne sadrži sve tražene podatke i dokumentaciju navedenu u Natječaju) ili ne ispunjava formalne uvjete iz ovog Natječaja, ista se neće razmatrati niti će se podnositelj neuredne odnosno nepotpune prijave pozvati na dopunu.

Izuzetno, ukoliko kandidat sam utvrdi da je potrebno dopuniti već podnesenu prijavu (npr. propustio priložiti natječajni dokument ili je priložio pogrešan dokument, od nadležnog tijela

je dobio potrebnu npr. Potvrdu nakon podnošenja svoje prijave), isti to može učiniti prema pravilima uredne dostave zaključno do dana isteka natječajnog roka.

Povjerenstvo otvara sve prijave nakon proteka roka za podnošenje prijave.

Osobama koje se ne smatraju kandidatima kao i kandidatima koji nisu uspjeli u ovom Natječaju vratit će se njihovi prilozi podneseni u originalu po okončanju natječajnog postupka i nakon konačnosti rješenja o prijmu izabranog kandidata.

3. Prethodna provjera znanja i sposobnosti kandidata. Za kandidate koji ispunjavaju formalne uvjete Natječaja provest će se prethodna provjera znanja i sposobnosti kandidata putem pisanog testiranja i intervjua.

Poziv na testiranje s vremenom i mjestom održavanja testiranja objavit će se najmanje 5 dana prije održavanja testiranja na web- stranici Općine Gornji Bogićevci ([www.opcinagornjibogicevci.hr](http://www.opcinagornjibogicevci.hr)) i na oglasnoj ploči Općine Gornji Bogićevci, Trg hrvatskih branitelja 1, 35429 Gornji Bogićevci, u prizemlju, uz pridržavanje propisa o zaštiti osobnih podataka.

Za kandidata koji ne pristupi prethodnoj provjeri znanja odnosno testiranju, a kojoj je po pozivu obvezatan pristupiti, smatra se da je povukao svoju prijavu na ovaj Natječaj.

4. Pravila prethodne provjere znanja i sposobnosti kandidata (pisano testiranje i intervju)

4.1 Po dolasku, prije početka testiranja pisanog testiranja, kandidati su dužni predočiti odgovarajuću identifikacijsku ispravu (prvenstveno važeću osobnu iskaznicu) radi utvrđivanja identiteta.

Kandidati koji ne mogu dokazati identitet, kao i osobe koje su došle radi testiranja, a za koje se utvrdi da nisu podnijele prijavu na ovaj Natječaj, neće moći pristupiti testiranju.

4.2. Po utvrđenju identiteta i svojstva kandidata, kandidatima će biti podijeljeni istovjetni testovi za područje provjere znanja bitnih za popunjavanje radnog mjesta.

4.3. Pismena provjera se sastoji od provjere poznavanja zakona i propisa bitnih za obavljanje poslova radnog mjesta, u trajanju od 45 minuta, izuzetno kraće ukoliko su je svi kandidati ranije završili.

4.4 Kandidati su dužni pridržavati se utvrđenog vremena i rasporeda testiranja.

5. Za vrijeme provjere znanja i sposobnosti u prostoriji za testiranje nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se odvija provjera znanja i sposobnosti,

- razgovarati s ostalim kandidatima niti na bilo koji način remetiti koncentraciju kandidata.

6. Kandidati koji se ponašaju neprimjereno i/ili koji prekrše pravila iz točke 5. biti će udaljeni s provjere znanja. Njihov rezultat neće se razmatrati i smatrat će se da su odustali od Natječaja.

7. Za svaki dio provjere znanja kandidatima se dodjeljuje određeni broj od 1 do 10 bodova ili se utvrđuje 0 bodova ukoliko kandidat nije odgovorio točno niti na jedno pitanje.

8. Kandidati koji su ostvarili najmanje 50% bodova (5 bodova) iz dijela provjere poznavanja zakona i propisa bitnih za obavljanje poslova radnog mjesta, pristupaju razgovoru s Povjerenstvom za provedbu Natječaja (intervju).

9. Povjerenstvo za provedbu Natječaja putem intervjua sa kandidatom utvrđuje njegove interese, profesionalne ciljeve i motivaciju za rad u Jedinstvenom upravnom odjelu Općine Gornji Bogićevci. Rezultati intervju boduju se od 1 do 10 ili utvrđuju 0 bodova u slučaju da kandidat nije htio odgovoriti niti na jedno pitanje.

10. Svi kandidati koji su pristupili testiranju imaju po svojem zahtjevu pravo uvida u rezultate provedenog postupka.

11. Nakon provedenog testiranja i intervjua Povjerenstvo utvrđuje Rang listu kandidata prema ukupnom broju bodova ostvarenih na testiranju i razgovoru.

12. Povjerenstvo izrađuje i podnosi Pročelnici Izvješće o provedenom postupku provjere znanja i sposobnosti kandidata zajedno s ranije prethodno utvrđenom Rang- listom kandidata radi donošenja rješenja o prijmu ili odluke o obustavi/ili poništenju Natječaja.

13. Pročelnica donosi rješenje o prijmu službenika na radno mjesto iz predmetnog Natječaja najkasnije u roku 60 dana od isteka roka za podnošenje prijave, o čemu će se isti prethodno obavijestiti.

Rješenje će biti dostavljeno svim prijavljenim kandidatima koji su ispunjavali formalne uvjete iz ovog Natječaja i koji su pristupili testiranju.

14. Protiv rješenja o prijmu u službu izabranog kandidata, kandidat koji nije primljen u službu može pokrenuti upravni spor.

**16. Područje testiranja i pravni izvori za pripremu prethodne provjere znanja i sposobnosti:**

- Ustav Republike Hrvatske (Narodne novine broj 56/09, 135/97, 8/98, 113/00, 124/00, 28/01, 41/01, 55/01, 76/10, 85/10, 05/14)

- Zakon o lokalnoj i područnoj (regionalnoj) samoupravi (Narodne novine br. 33/01, 60/01- vjerodostojno tumačenje, 129/05, 109/07, 125/08, 36/09 i 150/11, 144/12, 19/13, 137/15, 123/17, 98/19)

- Zakon o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 4/18, 112/19)

- Zakon o lokalnim izborima ( Narodne novine broj 144/12, 121/16, 98/19, 42/20)

- Zakon o komunalnom gospodarstvu (Narodne novine broj 68/18, 110/18, 32/20)

- Zakon o proračunu (Narodne novine broj 87/08, 136/12, 15/15)

- Zakon o financiranju jedinica lokalne i područne (regionalne) samouprave (Narodne novine broj 127/17)

- Zakon o lokalnim porezima (Narodne novine broj 115/16, 101/17)

- Zakon o plaćama u lokalnoj i područno (regionalnoj) samoupravi (Narodne novine broj 28/10)

**V. MJESTO I VRIJEME ODRŽAVANJA TESTIRANJA**

Mjesto i vrijeme održavanja testiranja kao i imena kandidata koji ispunjavaju formalne uvjete ovog Natječaja, koji će biti pozvani na testiranje bit će objavljeno na službenoj web stranici Općine Gornji Bogićevci ([www.opcinagornjibogicevci.hr](http://www.opcinagornjibogicevci.hr)) i na oglasnoj ploči Općine Gornji Bogićevci, Trg hrvatskih branitelja 1, 35429 Gornji Bogićevci, najmanje 5 dana prije testiranja.

POVJERENSTVO ZA PROVEDBU

JAVNOG NATJEČAJA